**A Nyíregyházi Települési Értéktár Bizottság képregénypályázatot hirdet**

**„Értékes képregény” - Nyíregyházi nemzeti értékek képregényben címmel**

1. **A pályázat célja**

A nyíregyházi értékek felkutatása és a Nyíregyházi Települési Értéktárba felvett nemzeti értékek, népszerűsítése. A Bizottság azt szeretné, ha olyan képregényeket készítenének a pályázók, melyek a Nyíregyházán található nemzeti értékeinket ábrázolják.

1. **Pályázati feltételek**

A pályázaton kizárólag egyéni alkotók vehetnek részt.

**Amennyiben a pályázó a pályázat benyújtásának időpontjában a 18. életévét még nem töltötte be, minden benyújtott dokumentumot, nyilatkozatot a törvényes képviselőnek is alá kell írnia, ellenkező esetben a pályázatot nem áll módunkban figyelembe venni.**

Készíts egy olyan képregényt amely Nyíregyházán játszódik és a történetben bemutatásra kerülnek a Nyíregyházi Települési Értéktárban megtalálható nemzeti értékek: Nyíregyháza jellegzetes helyszínei, épületei, közterei, kulturális értékei. Pályázni maximun 2 oldal A/3-as méretű alkotással lehet, amely készülhet hagyományos grafikai eljárásokkal (Papirra ceruzával, tussal, filccel, festékkel stb.), valamint digitális technikával. (Fotó képregény, vagy digitális eszközökkel rajzolt, színezett alkotás) A digitális technikával készült munkákat is kérjük kinyomtatni és papír alapon beküldeni ugyancsak A/3-as méretben. Egy pályázó 1 db. 2024-ben vagy 2025-ben készült maximum 2 oldalas képregénnyel pályázhat.

A papír alapú képregényeket lefotózva, vagy szkennelve elektronikusan is kérjük beküldeni az **ertektar@nyiregyhaza.hu**e-mail címre.

A képregény hátoldalára nyomtatott betűkkel fel kell írni a képregény címét, és a készítő nevét.

Az eredményhirdetésre és a képregények kiállítására 2025. évben kerül sor Nyíregyházán.

A szerző a képregény beadásával tudomásul veszi a pályázati feltételeket. A feltételek el nem fogadása automatikusan kizárja az alkotót a pályázatból.

1. **Díjazás**

A pályázat nyerteseit értékes értékes nyereményekkel jutalmazzuk.

1. **Az alkotások elbírálása**

Az alkotásokat 3 főből álló szakmai zsűri bírálja el. A zsűri döntése végleges, az ellen fellebbezési lehetőséggel élni nem lehet.

**A határidő után beérkezett, hiányos, a kiírásnak nem megfelelő pályázatokat nem áll módunkban figyelembe venni a pályázatok elbírálásakor. A benyújtást követően hiánypótlásra nincs lehetőség.**

A Bíráló Bizottság nem értékeli és megsemmisíti azokat a képregényeket, amelyek tartalma rasszista, erőszakos, megkülönböztető vagy bármely személyre, csoportra vonatkozóan bántó.
A pályázó rendelkezik a pályázati kiíráshoz mellékelt nevezési lapon, hogy a pályázat kiírója kiállításon és online felületen stb. történő megjelenésre a képregényeket szabadon felhasználhatja, valamint rendelkezik az adatok/személyes adatok kezeléséről a hozzájáruló nyilatkozatban.

A pályázó felelőssége, hogy a képregény nem sért szerzői, erkölcsi, és személyiségi jogokat. A pályázó kijelenti, hogy a képregényeket saját maga készítette. Ellenkező esetben a szervező nem vállal felelősséget az ebből eredő jogvitákban.

1. **A pályázat beküldése**

Pályázatot csak pontosan kitöltött nevezési lappal és hozzájáruló nyilatkozattal fogadunk el.

**A nevezési lap, a hozzájáruló nyilatkozat és a képregény beérkezésének (elektronikus és postai út) határideje: 2025. március 31.**

A nevezés ingyenes!

**A teljes pályázati anyagot** (**nevezési lap, hozzájáruló nyilatkozat és a képregény) 2025. március 31-ig postai úton és e-mailben kell eljuttatni az alábbi címre:**

* Móricz Zsigmond Megyei és Városi Könyvtár - Igazgatói iroda, 4400 Nyíregyháza, Szabadság tér 14. a borítékra írják rá: **„Értékes képregény” - Nyíregyházi nemzeti értékek képregényben c. képregénypályázat**
* ertektar@nyiregyhaza.hu

**V. A pályázók értesítése**

A pályázat kiírója minden pályázót értesít az eredményhirdetés helyéről és idejéről.

A pályázat kiírója a pályázati kiírást bármikor visszavonhatja, és a bíráló bizottság döntése alapján eredménytelennek nyilváníthatja.

**További információkért kérjük, figyelje honlapunkat!**